 Osun Election Results 2018: Adeleke sọ pé PDP yóò gba ipò gómìnà rẹ padà nílé ẹjọ Osun Election Results 2018: Adeleke sọ pé PDP yóò gba ipò gómìnà rẹ padà nílé ẹjọ Ademọla Adeleke, lasiko to n bawọn akọroyin sọrọ ni ile rẹ to wa ni Ẹdẹ, tun fikun pe, ẹgbẹ oselu oun, PDP, yoo lo gbogbo agbara ofin to ba wa nikawọ rẹ lati gba ipo rẹ ti wọn ji gbe pada. O fikun pe Ẹgbẹ oselu to n se ijọba lọwọ mọọmọ fi tipa-tipa gbe ifẹ ọkan wọn le awọn araalu lori ni, pẹlu bo se ko awọn janduku lati awọn ipinlẹ miran wa dunkoko mọ awọn araalu atawọn akọroyin. Àwọn iròyin tì ẹ leè ní ìfẹ síí: Dele Adeleke: Ǹkan tó tọsí Ọsun kó ni Ọsun rígbà Adeleke wa rọ awọn araalu lati bomi suuru mu, to si tun n fẹsun kan pe awọn janduku, to dibọn bii ologun pẹlu asọ sọja ati ọlọpaa, si wa yika ipinlẹ naa, ti wọn si lee lo anfaani ifẹhonu han lati pa awọn alaisẹ, ki wọn si tun se wọn lese pẹlu. O wa fọwọ gbaya pe idagbasoke ipinlẹ Ọsun ati ti ẹgbẹ oselu PDP lo mumu laya oun. Adeleke dupẹ lọwọ awọn eeyan ipinlẹ Ọsun Olùdíje tó jáwé olúborí ṣùgbọn tí wọn kò kéde rẹ nínú ìdìbò ìpínlẹ Ọṣun, Sẹnétọ Ademola Adeleke ti fi ẹmí ìmore hàn sí àwọn ará ìpínlẹ Ọṣun fún àtilẹyìn wọn. Nínú àtẹjáde kan tí ó buwọlù lọjọ kẹtàlélógún oṣù kẹsàn án, Sẹnétọ Adeleke ní àtìlẹyìn púpọ tí òun rí jákèjádò ìpínlẹ Ọsun tún fún òun ní ẹmí ìrẹlẹ síi. Ó tún jẹ kó di mímọ pé àwọn ará Ọṣun bu iyì kún òun ni tó fi jẹ pé òun ló jáwé olùborí nínú èsì ìdìbò ìpínlẹ Ọṣun káàkiri àwọn ìjọba ìbílẹ. Mo fi ànfàní yìí dúpẹ lọwọ àwọn olùdìbò ìpínlẹ Ọṣun tó rí mi gẹgẹ bí ẹni tó yẹ láti ní ìbò wọn. Bí ẹ ṣe dìbò yàn mí túnbọ fún mi ní ẹmí írẹlẹ síi ó sì tún fún mi ní ìgboyà láti sin àwọn aráàlú. Pẹlú gbogbo ẹsùn irọ tí wọn lọ mọ mi lẹsẹ, ẹ ṣì dúró tì mí, ẹ dìbò fún mi bẹẹ sì ni ẹ dúró gbọingbọin lórí ìpinu yín. Ẹ gbà mí gẹgẹ bí ni tó leè ṣe ìràpadà. Mi ò leè sọ bí ọpẹ mi ṣe pọ tóo, ni Adeleke wí. Ó ní a ó dé ilẹ ìlérí. Ó bẹrẹ dáradára, ìyìn sí Ọlọrun wa sì ni yóò gbẹyìn rẹ. Ẹ jhẹ ká fi ara wa jín fún ìlàkàkà nítorí ẹ ti fi hàn pllú ìpinu yín. À lée fi tipátipá mú alágbára láti ṣe ifẹ aráàlú. Mo dúpẹ lọwọ gbogbo yín, Ló bá parí ọrọ. Ibùdó ìdìbò 7 ni yóò tún ìbò dì lỌṣun Ibùdó ìdìbò 7 ni yóò tún ìbò dì lỌṣun Ẹwẹ gẹgẹ bí àjọ elétò ìdìbò ṣe sọ ọ, wọnyìí ni àwọn apa ibi tí wọn yóò ti tún ìbò dì ní ìpínlẹ Ọṣun: Orolu LGA Ibùdó mẹta ní ìjọba ìbílẹ Orolu Ifẹ South Ibùdó méjì ní ìjọba ìbílẹ Ifẹ South Ifẹ North Ibùdó kan ní ìjọba ìbílẹ Ifẹ North Oṣogbo LGA Ibùdó kan ní ìjọba ìbílẹ Oṣogbo Àfojúdi ló kóbá APC lỌṣun- Lai Mohammed. Osun Election Results: Lai muhammed fẹsí sí ìdìbò Ọsun Minisita fun ifitonileti ati Asa ni orilẹ-ede Naijiria, Lai Muhammed ni APC fi ọwọ yẹpẹrẹ mu PDP lori idibo Ọṣun ni won ko ṣe jawe olubori. Lai Muhammed ṣalaye fun BBC Yoruba pe awọn maa lọ gbaradi fun awọn agbegbe ti wọn yoo ti lọ tun ibo naa di. Eyi ni èsì idibo Ọṣun fawọn oludije to ṣaaju Lọgán tí mo bá di ààrẹ, mo máa bẹrẹ iṣẹ Amọ, Minisita naa fikun pe ẹru ko ba awọn latari idibo gbogboogbo ti yoo waye ni ọdun 2019Link. Lai Mohammed ni àwọn faramọ igbẹsẹ INEC ṣugbọn APC a tun ara mú láti rọ àwọn èèyàn Ọṣun sii. O mẹnuba ẹrí ti APC naa ni lori ìdìbò Ọṣun. Osun Election 2018: Aráàlú ní àwọn kò fẹ ìjọba elébi mọ Ìdìbò Ọṣun Nínú ìkéde àjọ INEC, ẹgbẹ òṣèlú PDP fi ìbò 254,698 gbà a mọ ẹgbẹ òṣèlú APC tó wà lórí aléfà lọwọ tí wọn ní ìbò 254,345. Ìyàtọ tó wà láàrin ìbò méjèèjì ni 353. Gbogbo ìbò tí INEC fagilé ni 3,498. Ọjọgbọn Adeola Fiwapẹ tó jẹ adarí ètò ìdìbò náà kéde lórukọ INEC pé wọn yóò ṣe àtúndì ìbò àwọn agbègbè kọọkan. O ṣalaye ìdí ti èyí fi ri bẹẹ pe odiwọn ìbò ti awọn oludije mejeeji to ṣaaju ninu idije naa fi ju ara wọn lọ ko pọ to odiwọn iye ìbò ti wọn fagilé. Fun idi èyi atundi ìbò ni yóò foju gomina tuntun fun ipìnlẹ Ọṣun hande. Osun Election 2018: Ojú ọdọ nipinlẹ Ọṣun ti la : Oludije fun ipo gomina labẹ ẹgbẹ oselu PDP nipinlẹ Ọsun, Ademọla Adeleke, ti se apejuwe bo se fidi rẹmi ninu eto idibo gomina to sẹsẹ kọja naa gẹgẹ bii ifasẹyin ranpẹ, eyi ti yoo ni atunse laipẹ. 